title: 2011/586/EU: Europa-Parlamentets afgørelse af 10. maj 2011 om decharge for gennemførelsen af budgettet for Det Europæiske Agentur for Søfartssikkerhed for regnskabsåret 2009

text:
               27.9.2011

               DA

               Den Europæiske Unions Tidende

               L 250/181

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for Det Europæiske Agentur for Søfartssikkerhed for regnskabsåret 2009
   (2011/586/EU)
   EUROPA-PARLAMENTET,
   der henviser til det endelige årsregnskab for Det Europæiske Agentur for Søfartssikkerhed for regnskabsåret 2009,
   der henviser til Revisionsrettens beretning om årsregnskabet for Det Europæiske Agentur for Søfartssikkerhed for regnskabsåret 2009 med agenturets svar (1),
   der henviser til Rådets henstilling af 15. februar 2011 (05892/2011 — C7-0052/2011),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Europa-Parlamentets og Rådets forordning (EF) nr. 1406/2002 af 27. juni 2002 om oprettelse af et europæisk agentur for søfartssikkerhed (3), særlig artikel 19,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget og udtalelse fra Transport- og Turismeudvalget (A7-0132/2011),

               1.

               meddeler den administrerende direktør for Det Europæiske Agentur for Søfartssikkerhed decharge for gennemførelsen af agenturets budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Agentur for Søfartssikkerhed, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 52.

      (2)  EFT L 248 af 16.9.2002, s. 1.

      (3)  EFT L 208 af 5.8.2002, s. 1.

      (4)  EFT L 357 af 31.12.2002, s. 72.
    ---documentbreak---

               27.9.2011

               DA

               Den Europæiske Unions Tidende

               L 250/182

         EUROPA-PARLAMENTETS BESLUTNING
   af 10. maj 2011
   med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Agentur for Søfartssikkerhed for regnskabsåret 2009
   EUROPA-PARLAMENTET,
   der henviser til det endelige årsregnskab for Det Europæiske Agentur for Søfartssikkerhed for regnskabsåret 2009,
   der henviser til Revisionsrettens beretning om årsregnskabet for Det Europæiske Agentur for Søfartssikkerhed for regnskabsåret 2009 med agenturets svar (1),
   der henviser til Rådets henstilling af 15. februar 2011 (05892/2011 — C7-0052/2011),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Europa-Parlamentets og Rådets forordning (EF) nr. 1406/2002 af 27. juni 2002 om oprettelse af et europæisk agentur for søfartssikkerhed (3), særlig artikel 19,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget og udtalelse fra Transport- og Turismeudvalget (A7-0132/2011),

               A.

               der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2009 er rigtigt, og at de underliggende transaktioner er lovlige og formelt rigtige,

               B.

               der henviser til, at Parlamentet den 5. maj 2010 meddelte den administrerende direktør for Det Europæiske Søfartssikkerhedsagentur decharge for gennemførelsen af agenturets budget for regnskabsåret 2008 (5) og i beslutningen med bemærkningerne til afgørelsen bl.a.:

                           —

                           bemærkede, at agenturet ikke havde udarbejdet et flerårigt arbejdsprogram, og at dets arbejdsprogram ikke var kædet sammen med forpligtelsesbudgettet

                           —

                           bemærkede, at Revisionsretten, som det også var tilfældet i 2006 og 2007, endnu en gang havde fastslået, at der var indgået retlige forpligtelser, før de tilsvarende budgetforpligtelser var indgået

                           —

                           var bekymret over, at Revisionsretten endnu en gang havde bemærket et højt antal bevillingsoverførsler i 2008 (52 i 2008 og 32 i 2007),

               C.

               der henviser til, at agenturets budget for 2009 var 48 000 000 EUR, hvilket er en nedgang på 3,8 % i forhold til regnskabsåret 2008,

               1.

               glæder sig over, at Revisionsretten fastslog, at agenturets regnskab for 2009 var rigtigt, og at de underliggende transaktioner som helhed betragtet var lovlige og formelt rigtige;

               2.

               konstaterer, at agenturet modtog 44 335 000 EUR i forpligtelsesbevillinger og 48 300 000 EUR i betalingsbevillinger fra Unionens budget for 2009;

      Præstationer

               3.

               lykønsker agenturet med, at det i marts 2010 vedtog sit femårige flerårige arbejdsprogram;

               4.

               opfordrer desuden agenturet til at overveje at lade et Gantt-diagram indgå i programmeringen af de operationelle aktiviteter, så det hurtigt kan fastslås, hvor lang tid den enkelte medarbejder har brugt på et projekt, og for at en resultatorienteret tilgang kan fremmes; opfordrer derfor agenturet til at oplyse dechargemyndigheden om de foranstaltninger, som agenturet har truffet i denne forbindelse;

               5.

               opfordrer på ny agenturet til i en oversigt, der vedføjes Revisionsrettens næste beretning, at foretage en sammenligning mellem de tiltag, der er blevet gennemført i det regnskabsår, der er under dechargebehandling, og de tiltag, der er gennemført i det foregående regnskabsår, således at dechargemyndigheden mere effektivt kan vurdere agenturets præstationer fra år til år;

      Budgetoverførsler

               6.

               er bekymret over, at Revisionsretten endnu en gang har bemærket et højt antal budgetoverførsler i 2009 (49 i 2009, 52 i 2008 og 32 i 2007); opfordrer derfor indtrængende agenturet til at forbedre sin planlægning og overvågning for at reducere antallet af budgetoverførsler;

      Efterfølgende forpligtelser

               7.

               opfordrer agenturet til yderligere at reducere antallet af efterfølgende forpligtelser (dvs. retlige forpligtelser, der blev indgået, før de tilsvarende budgetforpligtelser var indgået); minder agenturet om, at Revisionsretten siden 2006 har konstateret overtrædelser af rammefinansforordningens artikel 62, stk. 1; glæder sig ikke desto mindre over agenturets indsats for at rette op på denne situation ved at tilbyde ad hoc-undervisning for at undgå efterfølgende forpligtelser;

      Procedure for indgåelse af aftaler

               8.

               opfordrer indtrængende agenturet til at anvende procedurerne for indgåelse af aftaler korrekt; bemærker med tilfredshed, at agenturet i årsberetningen for 2009 har medtaget et særligt bilag om procedurer med forhandling for at orientere budgetmyndigheden;

      Menneskelige ressourcer

               9.

               bemærker mangler i personaleudvælgelsesprocedurerne, der udgør en risiko for disse procedurers gennemsigtighed; opfordrer derfor indtrængende agenturet til at rette op på de nuværende svagheder, navnlig: manglende overholdelse af reglerne om kandidaternes anonymitet ved gennemførelse af skriftlige prøver, manglende overholdelse af de forud fastsatte kriterier og manglende konsekvens med hensyn til kriterierne for udvælgelse af kandidater;

      Intern revision

               10.

               minder om, at agenturets administrerende direktør skal forelægge indholdet af alle den interne revisions anbefalinger, som er fremsat af den interne revisor i henhold til dennes forpligtelse til at forelægge dechargemyndigheden et resume af den interne revisionstjenestes (IAS') beretning;

               11.

               anerkender, at IAS foretog en revision af forvaltningen af flåden af fartøjer inden for forureningsberedskabet for at vurdere hensigtsmæssigheden og effektiviteten af det interne kontrolsystem med hensyn til beredskabet ved olieforurening og reaktionssystemet; opfordrer agenturet til hurtigt at gennemføre IAS' »meget vigtige« anbefalinger; understreger navnlig behovet for at:

                           —

                           udarbejde strategisk planlægning og give agenturets interessenter en oversigt over de resterende risici for olieforurening

                           —

                           overholde de administrative procedurer

                           —

                           undersøge muligheder for forvaltning af udstyr og vurdering af deres finansielle og operative virkning

                           —

                           dokumentere afgørelser om anvendelse af fartøjer;

               12.

               anerkender også, at IAS foretog en revision af opfølgningen på gennemførelsen af handlingsplanen; bemærker, at de af IAS' anbefalinger, der stadig mangler at blive gennemført af agenturet, omfatter udarbejdelse af en intern risikovurdering, en fortegnelse over eksisterende interne procedurer, en køreplan for udvikling og gennemførelse af de resterende procedurer, en oversigt over undtagelsesprocedurer og en revision af det interne kontrolsystem;

               13.

               glæder sig over agenturets initiativ i 2008 til at oprette en intern revisionsfunktion (IAC), som har til opgave at yde støtte og rådgivning til agenturets administrerende direktør og ledelse om intern kontrol, risikovurdering og intern revision; bemærker, at agenturet ikke har en IAC på fuldtid, men deler denne med EF-Fiskerikontrolagenturet (CFCA); anerkender i denne forbindelse, at der den 17. juni 2008 blev undertegnet en serviceniveauaftale mellem agenturet og CFCA; mener, at denne delte tjeneste er tegn på bedste praksis, der skal fremmes af andre agenturer;

               14.

               henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2011 (6) om præstationer, økonomisk forvaltning og kontrol med agenturer.

      (1)  EUT C 338 af 14.12.2010, s. 52.

      (2)  EFT L 248 af 16.9.2002, s. 1.

      (3)  EFT L 208 af 5.8.2002, s. 1.

      (4)  EFT L 357 af 31.12.2002, s. 72.

      (5)  EUT L 252 af 25.9.2010, s. 169.

      (6)  Vedtagne tekster, P7_TA(2011)0163 (Se side 269 i denne EUT).


Avis juridique important

|

32000D0315

2000/315/EF: Kommissionens afgørelse af 28. april 2000 om afslutning af den fornyede undersøgelse i henhold til artikel 12 i Rådets forordning (EF) nr. 384/96 af antidumpingforanstaltningerne vedrørende importen af skruer, bolte, møtrikker og lignende varer af rustfrit stål med oprindelse i Malaysia og Thailand (meddelt under nummer K(2000) 1132)

EF-Tidende nr. L 104 af 29/04/2000 s. 0087 - 0088

Kommissionens afgørelseaf 28. april 2000om afslutning af den fornyede undersøgelse i henhold til artikel 12 i Rådets forordning (EF) nr. 384/96 af antidumpingforanstaltningerne vedrørende importen af skruer, bolte, møtrikker og lignende varer af rustfrit stål med oprindelse i Malaysia og Thailand(meddelt under nummer K(2000) 1132)(2000/315/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 905/98(2), særlig artikel 9 og artikel 12,efter høring af Det Rådgivende Udvalg, ogud fra følgende betragtninger:A. PROCEDURE(1) Den 22. marts 1999 modtog Kommissionen en anmodning i henhold til artikel 12 i forordning (EF) nr. 384/96 om at undersøge, om den antidumpingtold, der indførtes ved Rådets forordning (EF) nr. 393/98(3) på importen af skruer, bolte, møtrikker og lignende varer af rustfrit stål med oprindelse i Malaysia og Thailand, har haft virkninger for videresalgspriserne eller de efterfølgende salgspriser i Fællesskabet.(2) Anmodningen blev indgivet af EIFI (European Industrial Fasteners Institute) på vegne af EF-producenter, hvis samlede produktion udgør en væsentlig del af produktionen i Fællesskabet af skruer, bolte, møtrikker og lignende varer af rustfrit stål i henhold til artikel 4, stk. 1, og artikel 5, stk. 4, i Rådets forordning (EF) nr. 384/96 (i det følgende benævnt "grundforordningen").(3) Anmodningen indeholdt umiddelbare beviser, hvoraf det fremgik, at den antidumpingtold, der indførtes på den af undersøgelsen omfattede vare med oprindelse i Malaysia og Thailand, har ført til utilstrækkelige eller ingen ændringer i videresalgspriserne eller de efterfølgende salgspriser i Fællesskabet, og at dette tyder på, at antidumpingtolden helt eller delvis er blevet afholdt af de respektive producenter/eksportører, hvilket blev anset for tilstrækkeligt til at begrunde indledningen af en fornyet undersøgelse.(4) Kommissionen offentliggjorde efter høring en meddelelse i De Europæiske Fællesskabers Tidende(4) og iværksatte i overensstemmelse dermed en fornyet undersøgelse i henhold til artikel 12 i grundforordningen vedrørende importen til Fællesskabet af skruer, bolte, møtrikker og lignende varer af rustfrit stål, som i øjeblikket tariferes under KN-kode 7318 12 10, 7318 14 10, 7318 15 30, 7318 15 51, 7318 15 61, 7318 15 70 og 7318 16 30 og har oprindelse i Malaysia og Thailand.(5) Kommissionen underrettede officielt de eksporterende producenter, som den vidste var berørt af sagen, repræsentanterne for eksportlandet og de klagende EF-producenter. Interesserede parter fik lejlighed til at fremsætte deres synspunkter skriftligt og til at anmode om at blive hørt inden for den frist, der er fastsat i meddelelsen om indledningen af undersøgelsen.B. TILBAGETRÆKNING AF ANMODNINGEN OG AFSLUTNING AF UNDERSØGELSEN(6) I brev af 12. januar 2000 til Kommissionen trak EIFI (European Industrial Fasteners Institute) formelt sin anmodning tilbage om en fornyet undersøgelse af importen af skruer, bolte, møtrikker og lignende varer af rustfrit stål med oprindelse i Malaysia og Thailand på baggrund af den nuværende markedssituation.(7) I tilfælde, hvor EF-erhvervsgrenen trækker sin anmodning om en fornyet undersøgelse tilbage, kan proceduren afsluttes, medmindre en sådan afslutning ikke er i Fællesskabets interesse.(8) Kommissionen fastslog, at denne undersøgelse bør afsluttes, eftersom der ikke er fremkommet betragtninger, hvoraf det fremgår, at en afslutning ikke vil være i Fællesskabets interesse. Interesserede parter blev underrettet i overensstemmelse hermed og fik lejlighed til at fremsætte bemærkninger. Der blev ikke modtaget bemærkninger, som tyder på, at en afslutning ikke vil være i Fællesskabets interesse.(9) Kommissionen konkluderer derfor, at den fornyede undersøgelse i henhold til artikel 12 i grundforordningen vedrørende importen til Fællesskabet af skruer, bolte, møtrikker og lignende varer af rustfrit stål med oprindelse i Malaysia og thailand bør afsluttes -TRUFFET FØLGENDE AFGØRELSE:Eneste artikelDen fornyede undersøgelse i henhold til artikel 12 i forordning (EF) nr. 384/96 vedrørende importen af skruer, bolte, møtrikker og lignende varer af rustfrit stål, som i øjeblikket tariferes under KN-kode 7318 12 10, 7318 14 10, 7318 15 30, 7318 15 51, 7318 15 61, 7318 15 70 og 7318 16 30 og har oprindelse i Malaysia og Thailand, afsluttes hermed.Udfærdiget i Bruxelles, den 28. april 2000.På Kommissionens vegnePascal LamyMedlem af Kommissionen(1) EFT L 56 af 6.3.1996, s. 1.(2) EFT L 128 af 30.4.1998, s. 18.(3) EFT L 50 af 20.2.1998, s. 1; berigtigelse i EFT L 148 af 19.5.1998, s. 48.(4) EFT C 125 af 6.5.1999, s. 12.


title: Rådets afgørelse om vedtagelse af Rådets holdning til forslag til Den Europæiske Unions ændringsbudget nr. 6 for regnskabsåret 2015

text:
               19.9.2015

               DA

               Den Europæiske Unions Tidende

               C 310/2

         RÅDETS AFGØRELSE
   om vedtagelse af Rådets holdning til forslag til Den Europæiske Unions ændringsbudget nr. 6 for regnskabsåret 2015
   (2015/C 310/02)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1), særlig artikel 41, og
   ud fra følgende betragtninger:

         VEDTAGET DENNE AFGØRELSE:
   Eneste artikel
   Rådets holdning til forslaget til Den Europæiske Unions ændringsbudget nr. 6 for regnskabsåret 2015 blev vedtaget den 18. september 2015.
   Den fuldstændige tekst kan læses eller hentes på Rådets websted: http://www.consilium.europa.eu/

      Udfærdiget i Bruxelles, den 18. september 2015.

            På Rådets vegne

         C. DIESCHBOURG

            Formand

      (1)  EUT L 298 af 26.10.2012, s. 1.

      (2)  EUT L 69 af 13.3.2015, s. 1.


Avis juridique important

|

31993D0591

93/591/EF: Rådets afgørelse af 8. november 1993 vedrørende dets benævnelse som følge af ikrafttræden af traktaten om Den Europæiske Union

EF-Tidende nr. L 281 af 16/11/1993 s. 0018 - 0018 den finske specialudgave: kapitel 1 bind 3 s. 0034  den svenske specialudgave: kapitel 1 bind 3 s. 0034

RAADETS AFGOERELSE af 8. november 1993 vedroerende dets benaevnelse som foelge af ikrafttraeden af traktaten om Den Europaeiske Union (93/591) Raadet benaevnes fremover »Raadet for Den Europaeiske Union« og betegnes som saadan, bl.a. i alle de retsakter det udsteder, herunder i medfoer af afsnit V og VI i traktaten om Den Europaeiske Union; tilsvarende afgives de politiske erklaeringer, Raadet vedtager som led i den faelles udenrigs- og sikkerhedspolitik, paa vegne af »Den Europaeiske Union«.Udfaerdiget i Bruxelles, den 8. november 1993.Paa Raadets vegneW. CLAESFormand


title: 2011/456/EU: Rådets afgørelse af 18. juli 2011 om undertegnelse, på Unionens vegne, af aftalen mellem Den Europæiske Union og Australien om ændring af aftalen om gensidig anerkendelse af overensstemmelsesvurdering, -certifikater og -mærkninger mellem Det Europæiske Fællesskab og Australien

text:
               26.7.2011

               DA

               Den Europæiske Unions Tidende

               L 194/1

         RÅDETS AFGØRELSE
   af 18. juli 2011
   om undertegnelse, på Unionens vegne, af aftalen mellem Den Europæiske Union og Australien om ændring af aftalen om gensidig anerkendelse af overensstemmelsesvurdering, -certifikater og -mærkninger mellem Det Europæiske Fællesskab og Australien
   (2011/456/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Aftalen om gensidig anerkendelse af overensstemmelsesvurdering, -certifikater og -mærkninger mellem Det Europæiske Fællesskab og Australien (1) (»aftalen om gensidig anerkendelse«) trådte i kraft den 1. januar 1999 (2).

               (2)

               Den 8. juli 2002 bemyndigede Rådet Kommissionen til at indlede forhandlinger med Australien med henblik på at ændre aftalen om gensidig anerkendelse. Forhandlingerne blev afsluttet med en parafering af aftalen mellem Den Europæiske Union og Australien om ændring af aftalen om gensidig anerkendelse af overensstemmelsesvurdering, -certifikater og -mærkninger mellem Det Europæiske Fællesskab og Australien (»aftalen«) i Bruxelles den 23. juni 2009.

               (3)

               Som en følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab.

               (4)

               Aftalen bør undertegnes —

         VEDTAGET DENNE AFGØRELSE:
   Artikel 1
   Der gives herved på Unionens vegne bemyndigelse til undertegnelse af aftalen mellem Den Europæiske Union og Australien om ændring af aftalen om gensidig anerkendelse af overensstemmelsesvurdering, -certifikater og -mærkninger mellem Det Europæiske Fællesskab og Australien (i det følgende benævnt »aftalen«) med forbehold af indgåelse af aftalen (3).
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne med forbehold af dens indgåelse.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 18. juli 2011.

            På Rådets vegne

         M. DOWGIELEWICZ

            Formand

      (1)  EFT L 229 af 17.8.1998, s. 3.

      (2)  EFT L 5 af 9.1.1999, s. 74.

      (3)  Teksten til aftalen offentliggøres sammen med afgørelsen om dens indgåelse.


title: 2011/117/EU: Rådets afgørelse af 18. januar 2011 om indgåelse af aftalen mellem Den Europæiske Union og Georgien om lempelse af reglerne for udstedelse af visa

text:
               25.2.2011

               DA

               Den Europæiske Unions Tidende

               L 52/33

         RÅDETS AFGØRELSE
   af 18. januar 2011
   om indgåelse af aftalen mellem Den Europæiske Union og Georgien om lempelse af reglerne for udstedelse af visa
   (2011/117/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union,
   under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               I overensstemmelse med Rådets afgørelse 2010/706/EU (1) blev aftalen mellem Den Europæiske Union og Georgien om lempelse af reglerne for udstedelse af visa (i det følgende benævnt »aftalen«) undertegnet på Den Europæiske Unions vegne den 17. juni 2010 med forbehold af dens senere indgåelse.

               (2)

               Der nedsættes ved aftalen et blandet udvalg, der selv bør vedtage sin forretningsorden. Der bør derfor fastsættes en forenklet procedure for fastlæggelse af Unionens holdning hertil.

               (3)

               Denne afgørelse udgør en udvikling af de bestemmelser i Schengenreglerne, som Det Forenede Kongerige ikke deltager i, jf. afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (2); Det Forenede Kongerige deltager derfor ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige.

               (4)

               Denne afgørelse udgør en udvikling af de bestemmelser i Schengenreglerne, som Irland ikke deltager i, jf. afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (3); Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland.

               (5)

               I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.

               (6)

               Aftalen bør derfor undertegnes —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Georgien om lempelse af reglerne for udstedelse af visa (i det følgende benævnt »aftalen«) godkendes hermed.
   Teksten til aftalen er knyttet til denne afgørelse.
   Artikel 2
   Formanden for Rådet udpeger den person, som på Unionens vegne er beføjet til at give meddelelse i henhold til aftalens artikel 14, stk. 1, med henblik på at udtrykke Unionens samtykke til at blive bundet af aftalen (4).
   Artikel 3
   I det i aftalens artikel 12 omhandlede blandede udvalg repræsenteres Unionen af Kommissionen bistået af eksperter fra medlemsstaterne.
   Artikel 4
   Unionens holdning i det blandede udvalg med hensyn til vedtagelse af udvalgets forretningsorden, jf. aftalens artikel 12, stk. 4, fastlægges af Kommissionen efter høring af et særligt udvalg udpeget af Rådet.
   Artikel 5
   Denne afgørelse træder i kraft på dagen for vedtagelsen.

      Udfærdiget i Bruxelles, den 18. januar 2011.

            På Rådets vegne

         MATOLCSY Gy.

            Formand

      (1)  EUT L 308 af 24.11.2010, s. 1.

      (2)  EFT L 131 af 1.6.2000, s. 43.

      (3)  EFT L 64 af 7.3.2002, s. 20.

      (4)  Aftalens ikrafttrædelsesdato offentliggøres i Den Europæiske Unions Tidende.
    ---documentbreak---

               25.2.2011

               DA

               Den Europæiske Unions Tidende

               L 52/34

         AFTALE
   mellem Den Europæiske Union og Georgien om lettelse af udstedelsen af visa
   DEN EUROPÆISKE UNION, i det følgende benævnt »Unionen«,
   og
   GEORGIEN,
   i det følgende benævnt »parterne«,
   SOM ØNSKER at fremme mellemfolkelige kontakter som en vigtig forudsætning for en stabil udvikling af økonomiske, humanitære, kulturelle, videnskabelige og andre forbindelser ved at lette udstedelsen af visa til statsborgere i Georgien,
   SOM PÅ NY BEKRÆFTER intentionen om at indføre visumfri indrejse for deres statsborgere som et langsigtet mål, forudsat at alle betingelser for velforvaltet og sikker mobilitet er opfyldt,
   SOM HOLDER SIG FOR ØJE, at unionsborgere siden den 1. juni 2006 har været fritaget for visumpligten ved rejser til Georgien af en varighed på højst 90 dage eller ved transit gennem Georgiens område,
   SOM ANERKENDER, at hvis Georgien genindfører visumkrav for unionsborgere eller bestemte kategorier heraf, vil de samme lettelser, som indrømmes georgiske statsborgere i henhold til denne aftale, automatisk gælde for de pågældende unionsborgere på basis af princippet om gensidighed,
   SOM HOLDER SIG FOR ØJE, at disse visumkrav kun kan genindføres for alle unionsborgere eller bestemte kategorier af unionsborgere,
   SOM ANERKENDER, at lettelse af udstedelsen af visa ikke må føre til ulovlig migration, og som er særlig opmærksomme på sikkerheds- og tilbagetagelsesaspekterne
   SOM TAGER HENSYN TIL protokollen om Det Forenede Kongeriges og Irlands stilling for så vidt angår området med frihed, sikkerhed og retfærdighed og protokollen om Schengenreglerne som integreret i Den Europæiske Union, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og som bekræfter, at denne aftales bestemmelser ikke gælder for Det Forenede Kongerige og Irland,
   SOM TAGER HENSYN TIL protokollen om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og som bekræfter, at denne aftales bestemmelser ikke gælder for Kongeriget Danmark,
   ER BLEVET ENIGE OM FØLGENDE:
   Artikel 1
   Formål og anvendelsesområde
   1.   Formålet med denne aftale er at lette udstedelsen af visa til georgiske statsborgere for et forventet ophold på højst 90 dage for hver periode på 180 dage.
   2.   Hvis Georgien genindfører visumkravet for statsborgere i alle medlemsstater eller for bestemte kategorier af statsborgere i alle medlemsstater, vil de samme lettelser, som indrømmes georgiske statsborgere i henhold til denne aftale, automatisk gælde for de pågældende unionsborgere på basis af princippet om gensidighed.
   Artikel 2
   Generel bestemmelse
   1.   De i denne aftale indeholdte visumlettelser finder kun anvendelse på georgiske statsborgere i det omfang, de ikke i henhold til Unionens eller medlemsstaternes love og regler, denne aftale eller andre internationale aftaler er fritaget for visumpligt.
   2.   Georgiens eller medlemsstaternes nationale lovgivning eller EU-retten finder anvendelse på spørgsmål, der ikke er omfattet af denne aftale, herunder afslag på visumansøgninger, anerkendelse af rejsedokumenter, dokumentation for tilstrækkelige subsistensmidler, nægtelse af indrejse og udsendelsesforanstaltninger.
   Artikel 3
   Definitioner
   I denne aftale forstås ved:
   a)   »medlemsstat«: enhver af Unionens medlemsstater, med undtagelse af Kongeriget Danmark, Irland og Det Forenede Kongerige
   b)   »unionsborger«: en statsborger i en medlemsstat som defineret i litra a)
   c)   »statsborger i Georgien«: en person med georgisk statsborgerskab i henhold til georgisk lovgivning
   d)   »visum«: en tilladelse udstedt af en medlemsstat med henblik på transit gennem eller forventet ophold på medlemsstaternes område af en varighed på højst 90 dage for hver given periode på 180 dage regnet fra datoen for første indrejse på medlemsstaternes område
   e)   »person med lovligt ophold«: en statsborger i Georgien med tilladelse eller ret til at opholde sig i højst 90 dage på en medlemsstats område i henhold til EU-retten eller national lovgivning.
   Artikel 4
   Dokumentation for rejsens formål
   1.   For følgende kategorier af georgiske statsborgere er følgende dokumenter tilstrækkelig dokumentation for formålet med rejsen til den anden part:

               a)

               for nære pårørende — ægtefæller, børn (herunder adopterede), forældre (herunder formyndere), bedsteforældre og børnebørn — som besøger georgiske statsborgere med lovligt ophold på medlemsstaternes område:

                           —

                           en skriftlig indbydelse fra værten

               b)

               for medlemmer af officielle delegationer, der efter en officiel indbydelse stilet til Georgien skal deltage i møder, konsultationer, forhandlinger eller udvekslingsprogrammer samt i arrangementer afholdt af mellemstatslige organisationer på medlemsstaternes område:

                           —

                           et brev udfærdiget af en georgisk myndighed, hvoraf det fremgår, at ansøgeren er medlem af en delegation på rejse til medlemsstaternes område med det formål at deltage i de angivne arrangementer, ledsaget af en kopi af den officielle indbydelse

               c)

               for elever, studerende, universitetsuddannede under videreuddannelse og medfølgende lærere, der rejser i studie- eller uddannelsesøjemed, herunder inden for rammerne af udvekslingsprogrammer og andre uddannelsesrelaterede aktiviteter:

                           —

                           en skriftlig indbydelse eller et optagelsesbevis fra værtsuniversitetet, -akademiet, -instituttet, -læreanstalten eller -skolen eller studiekort eller beviser på de kurser, der skal følges

               d)

               for personer, der rejser af lægelige årsager, og for de nødvendige ledsagende personer:

                           —

                           et officielt dokument fra den behandlende institution, som bekræfter behovet for behandling på denne institution og for at være ledsaget, og dokumentation for, at vedkommende har tilstrækkelige finansielle midler til at betale for lægebehandlingen

               e)

               for journalister og godkendte professionelle ledsagere:

                           —

                           attestering eller anden dokumentation udstedt af en faglig organisation for, at den pågældende person er uddannet journalist eller dennes professionelle ledsager, samt et dokument udstedt af vedkommendes arbejdsgiver, hvoraf det fremgår, at formålet med rejsen er at udføre journalistisk arbejde eller at bistå i sådant arbejde

               f)

               for deltagere i internationale sportsarrangementer og deres professionelle ledsagere:

                           —

                           en skriftlig indbydelse fra værtsorganisationen, de kompetente myndigheder, det nationale sportsforbund eller de nationale olympiske komitéer i medlemsstaterne

               g)

               for forretningsfolk og repræsentanter for erhvervsorganisationer:

                           —

                           en skriftlig indbydelse fra værten, der skal være en juridisk person, virksomhed, organisation eller en filial eller afdeling heraf, en statslig eller lokal myndighed i medlemsstaterne eller en arrangør af handelsmesser eller udstillinger, konferencer eller symposier på medlemsstaternes område, påtegnet af Georgiens statslige registreringskontor

               h)

               for medlemmer af erhverv, der deltager i internationale udstillinger, konferencer, symposier, seminarer eller andre lignende arrangementer, der afholdes på medlemsstaternes område:

                           —

                           en skriftlig indbydelse fra værtsorganisationen, som bekræfter, at den pågældende person deltager i arrangementet

               i)

               for repræsentanter for civilsamfundsorganisationer, der rejser med henblik på uddannelse, seminarer og konferencer, herunder inden for rammerne af udvekslingsprogrammer:

                           —

                           en skriftlig indbydelse fra værtsorganisationen, en bekræftelse af, at den pågældende person repræsenterer en civilsamfundsorganisation, og en etableringsattest for organisationen fra det relevante register og udstedt af en statslig myndighed i overensstemmelse med national lovgivning

               j)

               for personer, der skal deltage i videnskabelige, kulturelle eller kunstneriske aktiviteter, herunder universitets- og andre udvekslingsprogrammer:

                           —

                           en skriftlig indbydelse fra værtsorganisationen til at deltage i disse aktiviteter

               k)

               for chauffører i international gods- eller passagertransport til medlemsstaternes område i køretøjer indregistreret i Georgien:

                           —

                           en skriftlig anmodning fra den nationale virksomhed eller forening af transportvirksomheder i Georgien, som foretager international transport ad landevej, med angivelse af turenes formål, varighed og hyppighed

               l)

               for deltagere i officielle udvekslingsprogrammer arrangeret af venskabsbyer:

                           —

                           en skriftlig indbydelse fra kommunaldirektøren/borgmesteren i disse byer eller kommuner

               m)

               for deltagere i besøg på militære og civile gravsteder:

                           —

                           et officielt dokument, der bekræfter gravstedets eksistens og bevarelse samt slægtskab eller andet tilhørsforhold mellem ansøgeren og den begravede

         2.   Den i stk. 1 omhandlede skriftlige anmodning/indbydelse skal indeholde følgende oplysninger:

               a)

               for den indbudte person: fulde navn, fødselsdato, køn, statsborgerskab, pasnummer, rejsetidspunkt, rejsens formål, antal indrejser samt eventuelt navn på ægtefælle og børn, der ledsager den indbudte person

               b)

               for den person, som indbyder: fulde navn og adresse

               c)

               for den juridiske person, virksomhed eller organisation, som indbyder: fulde navn og adresse og:

                           —

                           hvis indbydelsen er udsendt af en organisation eller en myndighed, tillige navn og stilling på den person, der har underskrevet indbydelsen

                           —

                           hvis den, som indbyder, er en juridisk person eller virksomhed eller en filial eller afdeling heraf beliggende på en medlemsstats område, tillige det i den pågældende medlemsstat lovpligtige registreringsnummer.

         3.   Til de i stk. 1 omhandlede personkategorier udstedes alle visumtyper efter den forenklede procedure uden krav om nogen anden dokumentation, indbydelse eller attestering af rejsens formål, som måtte være foreskrevet i medlemsstaternes lovgivning.
   Artikel 5
   Udstedelse af visa til flere indrejser
   1.   Medlemsstaternes diplomatiske og konsulære repræsentationer udsteder visa til flere indrejser gældende i op til fem år til følgende kategorier af personer:

               a)

               ægtefæller, børn (herunder adopterede), der er under 21 år eller forsørgelsesberettigede, og forældre, som besøger georgiske statsborgere med lovligt ophold på medlemsstaternes område, med en gyldighed begrænset til varigheden af det lovlige ophold

               b)

               medlemmer af nationale og regionale regeringer og af forfatningsdomstole og højesteretter, såfremt de ikke er fritaget for visumpligten i medfør af nærværende aftale, når de rejser i embeds medfør, med en gyldighed begrænset til deres mandatperiode, hvis denne er under fem år

               c)

               faste medlemmer af officielle delegationer, der efter en officiel indbydelse stilet til Georgien regelmæssigt skal deltage i møder, konsultationer, forhandlinger eller udvekslingsprogrammer samt arrangementer afholdt af mellemstatslige organisationer på medlemsstaternes område.

         2.   Medlemsstaternes diplomatiske og konsulære repræsentationer og konsulater udsteder visa til flere indrejser med en gyldighed på op til et år til følgende kategorier af personer, forudsat at de i det foregående år har fået udstedt mindst ét visum, har gjort brug af det i overensstemmelse med reglerne om indrejse og ophold på den besøgte medlemsstats område og har grund til at ansøge om et visum til flere indrejser:

               a)

               medlemmer af officielle delegationer, der efter en officiel indbydelse regelmæssigt skal deltage i møder, konsultationer, forhandlinger eller udvekslingsprogrammer samt arrangementer afholdt af mellemstatslige organisationer på medlemsstatens område

               b)

               repræsentanter for civilsamfundsorganisationer, der regelmæssigt rejser til medlemsstaterne med henblik på uddannelse, seminarer og konferencer, herunder inden for rammerne af udvekslingsprogrammer

               c)

               medlemmer af erhverv, der deltager i internationale udstillinger, konferencer, symposier, seminarer eller andre lignende arrangementer, og som regelmæssigt rejser til medlemsstaterne

               d)

               personer, der deltager i videnskabelige, kulturelle eller kunstneriske aktiviteter, herunder universitets- og andre udvekslingsprogrammer, og som regelmæssigt rejser til medlemsstaterne

               e)

               studerende og universitetsuddannede under videreuddannelse, der regelmæssigt rejser i studie- eller uddannelsesøjemed, herunder inden for rammerne af udvekslingsprogrammer

               f)

               deltagere i officielle udvekslingsprogrammer arrangeret af venskabsbyer eller kommunale myndigheder

               g)

               personer, der regelmæssigt kommer på besøg af lægelige årsager, og de nødvendige ledsagende personer

               h)

               journalister og godkendte professionelle ledsagere

               i)

               forretningsfolk og repræsentanter for erhvervsorganisationer, der regelmæssigt rejser til medlemsstaterne

               j)

               deltagere i internationale sportsarrangementer og deres professionelle ledsagere

               k)

               chauffører i international gods- eller passagertransport til medlemsstaternes område i køretøjer indregistreret i Georgien.

         3.   Medlemsstaternes diplomatiske og konsulære repræsentationer udsteder visa til flere indrejser med en gyldighed på mindst to år og højst fem år til de i stk. 2 nævnte personkategorier, forudsat at de i de foregående to år har gjort brug af et visum til flere indrejser med etårig gyldighed i overensstemmelse med reglerne om indrejse og ophold på den besøgte medlemsstats område og stadig har gyldig grund til at ansøge om et visum til flere indrejser.
   4.   De i stk. 1, 2 og 3 omhandlede personers samlede ophold på medlemsstaternes område må ikke overstige 90 dage for hver periode på 180 dage.
   Artikel 6
   Gebyrer for behandling af visumansøgninger
   1.   Gebyret for behandling af georgiske statsborgeres visumansøgninger udgør 35 EUR.
   Dette gebyr kan revideres i overensstemmelse med proceduren i artikel 14, stk. 4.
   Hvis Georgien genindfører visumkravet for alle unionsborgere, må det georgiske visumgebyr ikke være på mere en 35 EUR eller et andet aftalt beløb, hvis gebyret revideres i overensstemmelse med proceduren i artikel 14, stk. 4.
   2.   Hvis medlemsstater samarbejder med en ekstern serviceudbyder, kan der opkræves et ekstra servicegebyr. Servicegebyret skal være proportionelt med de omkostninger, som den eksterne serviceudbyder har afholdt ved udførelsen af sine opgaver, og må ikke overstige 30 EUR. Den eller de pågældende medlemsstater skal fortsat give alle ansøgere adgang til at indgive ansøgninger direkte til deres konsulater.
   3.   For følgende personkategorier beregnes der ikke gebyr for behandling af visumansøgninger:

               a)

               pensionister

               b)

               børn under 12 år

               c)

               medlemmer af nationale og regionale regeringer og af forfatningsdomstole og højesteretter, såfremt de ikke er fritaget for visumpligten i medfør af denne aftale

               d)

               handicappede og deres eventuelt nødvendige ledsagere

               e)

               nære pårørende — ægtefæller, børn (herunder adopterede), forældre (herunder formyndere), bedsteforældre og børnebørn — som besøger georgiske statsborgere med lovligt ophold på medlemsstaternes område

               f)

               medlemmer af officielle delegationer, der efter en officiel indbydelse stilet til Georgien, skal deltage i møder, konsultationer, forhandlinger eller udvekslingsprogrammer samt i arrangementer afholdt af mellemstatslige organisationer på medlemsstaternes område

               g)

               elever, studerende, universitetsuddannede under videreuddannelse og medfølgende lærere, der rejser i studie- eller uddannelsesøjemed, herunder inden for rammerne af udvekslingsprogrammer og andre uddannelsesrelaterede aktiviteter

               h)

               journalister og godkendte professionelle ledsagere

               i)

               deltagere i internationale sportsarrangementer og deres professionelle ledsagere

               j)

               repræsentanter for civilsamfundsorganisationer, der rejser med henblik på uddannelse, seminarer og konferencer, herunder inden for rammerne af udvekslingsprogrammer

               k)

               personer, der deltager i videnskabelige, kulturelle eller kunstneriske aktiviteter, herunder universitets- og andre udvekslingsprogrammer

               l)

               personer, der kan dokumentere, at deres rejse er nødvendig af humanitære grunde, f.eks. for at få presserende lægebehandling, samt disse personers ledsagere, eller for at deltage i en nær pårørendes begravelse eller besøge en nær pårørende, der er alvorligt syg.

         Artikel 7
   Varighed af behandlingen af visumansøgninger
   1.   Medlemsstaternes diplomatiske og konsulære repræsentationer træffer afgørelse om ansøgningen inden for en frist på 10 kalenderdage regnet fra datoen for modtagelsen af ansøgningen og den for visumudstedelsen krævede dokumentation.
   2.   Fristen for at træffe afgørelse om en visumansøgning kan forlænges op til 30 kalenderdage i enkelttilfælde, navnlig når der er behov for nærmere granskning af ansøgningen.
   3.   Fristen for at træffe afgørelse om en visumansøgning kan afkortes til to arbejdsdage eller derunder i hastende tilfælde.
   Artikel 8
   Udrejse efter tab eller tyveri af dokumenter
   Unionsborgere og statsborgere i Georgien, der har mistet deres identitetsdokumenter, eller som har fået disse dokumenter stjålet under ophold på Georgiens eller medlemsstaternes område, kan rejse ud af det nævnte område på gyldige identitetsdokumenter, der giver ret til at passere grænsen, og som er udstedt af medlemsstaternes eller Georgiens diplomatiske og konsulære repræsentationer uden visum eller anden tilladelse.
   Artikel 9
   Forlængelse af visa under ekstraordinære omstændigheder
   Gyldighedsperioden og/eller varigheden af et visum udstedt til en georgisk statsborger forlænges, hvis en medlemsstats kompetente myndighed finder, at visumindehaveren har fremlagt dokumentation for force majeure eller humanitære årsager, der forhindrer vedkommende i at forlade medlemsstaternes område før udløbet af gyldighedsperioden eller varigheden af det ophold, hvortil der er udstedt visum. Der opkræves ikke gebyr for en sådan forlængelse.
   Artikel 10
   Diplomatpas
   1.   Georgiske statsborgere, der er i besiddelse af gyldigt diplomatpas, har ret til indrejse i, udrejse af og transit gennem medlemsstaternes område uden visum.
   2.   De i stk. 1 omhandlede personer kan opholde sig på medlemsstaternes område i højst 90 dage for hver periode på 180 dage.
   Artikel 11
   Territorial gyldighed af visa
   Med forbehold af nationale regler og bestemmelser angående medlemsstaternes nationale sikkerhed og med forbehold af EU-reglerne om visa med begrænset territorial gyldighed har georgiske statsborgere ret til at rejse inden for medlemsstaternes område på lige fod med unionsborgere.
   Artikel 12
   Blandet udvalg til forvaltning af aftalen
   1.   Parterne nedsætter et blandet ekspertudvalg til forvaltning af aftalen (i det følgende benævnt »udvalget«) bestående af repræsentanter for Unionen og Georgien. Unionen repræsenteres af Kommissionen, bistået af eksperter fra medlemsstaterne.
   2.   Udvalget har navnlig til opgave at:

               a)

               føre tilsyn med gennemførelsen af denne aftale

               b)

               fremsætte forslag til ændringer af eller tilføjelser til denne aftale

               c)

               bilægge tvister, som opstår i forbindelse med fortolkning eller anvendelse af denne aftales bestemmelser.

         3.   Udvalget mødes, når det er nødvendigt, efter anmodning fra en af parterne, og mindst én gang om året.
   4.   Udvalget fastsætter selv sin forretningsorden.
   Artikel 13
   Denne aftales forhold til bilaterale aftaler mellem medlemsstaterne og Georgien
   Denne aftale har fra sin ikrafttrædelse forrang for bestemmelser i enhver bilateral eller multilateral aftale indgået mellem de enkelte medlemsstater og Georgien, for så vidt bestemmelserne i sidstnævnte aftaler omhandler spørgsmål omfattet af denne aftale.
   Artikel 14
   Afsluttende bestemmelser
   1.   Denne aftale ratificeres eller godkendes af parterne i overensstemmelse med deres respektive procedurer og træder i kraft den første dag i den anden måned efter den dato, hvor den sidste part meddeler den anden part, at ovennævnte procedurer er afsluttet.
   2.   Uanset stk. 1 træder denne aftale ikke i kraft før datoen for ikrafttrædelsen af aftalen mellem Den EURopæiske Union og Georgien om tilbagetagelse, hvis denne dato ligger senere end den i stk. 1 omhandlede dato.
   3.   Denne aftale indgås på ubestemt tid, men kan opsiges efter reglerne i stk. 6.
   4.   Denne aftale kan ændres ved skriftlig overenskomst mellem parterne. Ændringer træder i kraft, efter at parterne har givet hinanden meddelelse om, at de interne procedurer, der kræves herfor, er afsluttet.
   5.   Hver af parterne kan suspendere hele aftalen eller en del af den, når hensyn til den offentlige orden, den nationale sikkerhed eller folkesundheden tilsiger det. Afgørelsen om suspension meddeles den anden part senest 48 timer før dens ikrafttrædelse. Den part, der suspenderer anvendelsen af denne aftale, underretter omgående den anden part, når grundene til suspensionen ikke længere består.
   6.   Hver part kan opsige denne aftale med skriftligt varsel til den anden part. Denne aftale ophører 90 dage efter datoen for en sådan opsigelse.

      Udfærdiget i Bruxelles, den 17. juni 2010 i to eksemplarer på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og georgisk, idet hver af disse tekster har samme gyldighed.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Грузия
         Por Georgia
         Za Gruzii
         For Georgien
         Für Georgien
         Gruusia nimel
         Για τη Γεωργία
         For Georgia
         Pour la Géorgie
         Per la Georgia
         Gruzijas vārdā –
         Gruzijos vardu
         Grúzia részéről
         Għall-Georġja
         Voor Georgië
         W imieniu Gruzji
         Pela Geórgia
         Pentru Georgia
         Za Gruzínsko
         Za Gruzijo
         Georgian puolesta
         För Georgien

   BILAG

      PROTOKOL TIL AFTALEN ANGÅENDE DE MEDLEMSSTATER, DER IKKE I FULDT OMFANG ANVENDER SCHENGENREGLERNE
      De medlemsstater, der er bundet af Schengenreglerne, men som i afventning af den relevante rådsafgørelse endnu ikke udsteder Schengenvisa, udsteder nationale visa, hvis gyldighed er begrænset til deres område.
      I overensstemmelse med Europa-Parlamentets og Rådets beslutning nr. 582/2008/EF af 17. juni 2008 om indførelse af en forenklet ordning for personkontrol ved de ydre grænser, som bygger på, at Bulgarien, Cypern og Rumænien ensidigt anerkender visse dokumenter som ligestillede med deres nationale visa i forbindelse med transit gennem deres område (1) er der truffet harmoniserede foranstaltninger til at forenkle de regler, der gælder for indehavere af Schengenvisa og Schengenopholdstilladelser med hensyn til transit gennem de medlemsstater, som endnu ikke anvender Schengenreglerne i fuldt omfang.

      (1)  EUT L 161 af 20.6.2008, s. 30.
   FÆLLESERKLÆRING OM ARTIKEL 10 OM DIPLOMATPAS
   Den Europæiske Union kan suspendere anvendelsen af en del af aftalen, navnlig artikel 10, efter proceduren i aftalens artikel 14, stk. 5, såfremt den anden part misbruger bestemmelserne i artikel 10 eller anvendelsen af disse bestemmelser fører til en trussel mod den offentlige sikkerhed.
   Hvis anvendelsen af artikel 10 suspenderes, indleder parterne forhandlinger med hinanden inden for rammerne af det ved aftalen nedsatte udvalg for at løse de problemer, der førte til suspensionen.
   Begge parter erklærer, at de vil bestræbe sig på at sikre et højt sikkerhedsniveau for diplomatpas, i særdeleshed ved at indføre biometriske identifikatorer. For Unionens vedkommende vil dette blive sikret i overensstemmelse med kravene i forordning (EF) nr. 2252/2004 af 13. december 2004 om standarder for sikkerhedselementer og biometriske identifikatorer i pas og rejsedokumenter, som medlemsstaterne udsteder (1).

      (1)  EUT L 385 af 29.12.2004, s. 1.
   FÆLLESERKLÆRING OM HARMONISERING AF OPLYSNINGER OM PROCEDURER FOR UDSTEDELSE AF VISA TIL KORTVARIGT OPHOLD OG KRAV OM DOKUMENTATION FOR ANSØGNING OM VISA TIL KORTVARIGT OPHOLD
   I erkendelse af betydningen af gennemsigtige regler for visumansøgere påtænker parterne i aftalen at træffe følgende foranstaltninger:

               —

               at tilvejebringe generelle oplysninger til ansøgerne om procedurer og betingelser for at ansøge om visa, om visaene og de udstedte visas gyldighed

               —

               at lade Den Europæiske Union opstille en liste over minimumskrav for at sikre georgiske ansøgere sammenhængende og ensartede grundlæggende oplysninger og for at sikre, at der i princippet stilles samme krav til dokumentationen for ansøgninger.

         Ovennævnte oplysninger bør sikres en vid udbredelse (opslagstavler i konsulater, pjecer, websider osv.).
   FÆLLESERKLÆRING OM DANMARK
   Parterne tager til efterretning, at aftalen ikke finder anvendelse på de procedurer for visumudstedelse, der anvendes af Kongeriget Danmarks diplomatiske og konsulære repræsentationer.
   Under disse omstændigheder er det ønskeligt, at myndighederne i Kongeriget Danmark og Georgien snarest indgår en bilateral aftale om lettelse af udstedelsen af visa til kortvarigt ophold svarende til den aftale, der er indgået mellem Den Europæiske Union og Georgien.
   FÆLLESERKLÆRING OM DET FORENEDE KONGERIGE OG IRLAND
   Parterne tager til efterretning, at aftalen ikke gælder for Det Forenede Kongeriges og Irlands område.
   Under disse omstændigheder er det ønskeligt, at myndighederne i Kongeriget Danmark og Georgien snarest indgår en bilateral aftale om lettelse af udstedelsen af visa til kortvarigt ophold svarende til den aftale, der er indgået mellem Den Europæiske Union og Georgien.
   FÆLLESERKLÆRING OM ISLAND, NORGE, SCHWEIZ OG LICHTENSTEIN
   Parterne noterer sig de tætte forbindelser mellem Den Europæiske Union og Norge, Island, Schweiz og Liechtenstein, navnlig i henhold til aftalerne af 18. maj 1999 og 26. oktober 2004 om disse landes associering i gennemførelsen, anvendelsen og udviklingen af Schengenreglerne.
   Under disse omstændigheder er det ønskeligt, at myndighederne i Norge, Island, Schweiz og Liechtenstein og Georgien snarest indgår bilaterale aftaler om lettelse af udstedelsen af visa til kortvarigt ophold svarende til den aftale, der er indgået mellem Unionen og Georgien.
   DEN EUROPÆISKE UNIONS ERKLÆRING OM LETTELSE AF UDSTEDELSEN AF VISA FOR FAMILIEMEDLEMMER
   Den Europæiske Union noterer sig Georgiens forslag om at anvende en bredere definition af begrebet familiemedlemmer, der bør kunne drage fordel af lettelsen af udstedelsen af visa, og den betydning, Georgien tillægger en forenkling af reglerne for bevægelsesfriheden for denne personkategori.
   For at forbedre bevægelsesfriheden for et større antal personer med familiebånd (navnlig søskende og deres børn) til georgiske statsborgere med lovligt ophold på medlemsstaternes område opfordrer Den Europæiske Union medlemsstaternes konsulater til fuldt ud at udnytte de eksisterende muligheder i EU-retten for at lette udstedelsen af visa til denne personkategori, herunder navnlig en forenkling af den dokumentation, der kræves af ansøgeren, fritagelse for gebyrer til behandling af ansøgningen og i givet fald til udstedelse af visa til flere indrejser.
   DEN EUROPÆISKE UNIONS ERKLÆRING OM SUSPENSION AF AFTALEN OM LETTELSE AF UDSTEDELSEN AF VISA
   Hvis Georgien i strid med artikel 1, stk. 2, i aftalen genindfører visumpligt for statsborgere i en eller flere EU-medlemsstater eller for visse kategorier af sådanne statsborgere, suspenderer Unionen denne aftales anvendelse.
   FÆLLESERKLÆRING OM SAMARBEJDE OM REJSEDOKUMENTER
   Parterne er enige om, at det blandede udvalg, der nedsættes i henhold til aftalens artikel 12, som led i tilsynet med aftalens gennemførelse bør vurdere, hvilken betydning de respektive rejsedokumenters sikkerhedsniveau har på den måde, hvorpå aftalen fungerer. Parterne er derfor enige om regelmæssigt at underrette hinanden om de foranstaltninger, der træffes for at undgå et stort antal forskellige rejsedokumenter, for at udvikle de tekniske sikkerhedsaspekter af rejsedokumenter, samt om de foranstaltninger, der træffes i forbindelse med personliggørelsesprocessen ved udstedelsen af rejsedokumenter.


title: 2010/549/EU: Europa-Parlamentets afgørelse af 5. maj 2010 om afslutning af regnskaberne for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser (Frontex) for regnskabsåret 2008

text:
               25.9.2010

               DA

               Den Europæiske Unions Tidende

               L 252/217

         EUROPA-PARLAMENTETS AFGØRELSE
   af 5. maj 2010
   om afslutning af regnskaberne for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser (Frontex) for regnskabsåret 2008
   (2010/549/EU)
   EUROPA-PARLAMENTET,
   der henviser til det endelige årsregnskab for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser for regnskabsåret 2008,
   der henviser til Revisionsrettens beretning om årsregnskabet for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser for regnskabsåret 2008, med agenturets svar (1),
   der henviser til Rådets henstilling af 16. februar 2010 (5827/2010 — C7-0061/2010),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Rådets forordning (EF) nr. 2007/2004 af 26. oktober 2004 om oprettelse af et europæisk agentur for forvaltning af det operative samarbejde ved EU-medlemsstaternes ydre grænser (3), særlig artikel 30,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0085/2010),

               1.

               godkender afslutningen af regnskaberne for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser for regnskabsåret 2008;

               2.

               pålægger sin formand at sende denne afgørelse til den administrerende direktør for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 304 af 15.12.2009, s. 38.

      (2)  EFT L 248 af 16.9.2002, s. 1.

      (3)  EUT L 349 af 25.11.2004, s. 1.

      (4)  EFT L 357 af 31.12.2002, s. 72.


Avis juridique important

|

31999D0710

1999/710/EF: Kommissionens beslutning af 15. oktober 1999 om midlertidige lister over tredjelandsvirksomheder, hvorfra medlemsstaterne tillader import af hakket kød og tilberedt kød (meddelt under nummer K(1999) 3333) (EØS-relevant tekst)

EF-Tidende nr. L 281 af 04/11/1999 s. 0082 - 0084

KOMMISSIONENS BESLUTNINGaf 15. oktober 1999om midlertidige lister over tredjelandsvirksomheder, hvorfra medlemsstaterne tillader import af hakket kød og tilberedt kød(meddelt under nummer K(1999) 3333)(EØS-relevant tekst)(1999/710/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), ændret ved beslutning 98/603/EF(2), særlig artikel 2, stk. 1, ogud fra følgende betragtninger:(1) I Rådets beslutning 79/542/EØF(3), senest ændret ved Kommissionens beslutning 1999/417/EF(4), opstilles der en liste over tredjelande, hvorfra medlemsstaterne tillader indførsel af fersk kød og kødprodukter;(2) ved Rådets direktiv 94/65/EF(5) fastsættes der krav til fremstilling, afsætning og import af hakket kød og tilberedt kød;(3) Kommissionen har fra nogle tredjelande modtaget lister over virksomheder tillige med forsikringer om, at disse virksomheder opfylder de relevante EF-sundhedskrav, og at en virksomhed, der ikke overholder disse krav, vil få sin eksport til EF suspenderet;(4) Kommissionen har ikke for alle de pågældende tredjelande kunnet forvisse sig om, at deres virksomheder er i overensstemmelse med EF-kraven, og at myndighedernes forsikringer er gyldige;(5) for at gøre det muligt at handle med hakket kød og tilberedt kød fra disse lande, må der opstilles en liste over ovennævnte virksomheder;(6) der kan således opstilles midlertidige lister over virksomheder, der fremstiller hakket kød og tilberedt kød, efter proceduren i beslutning 95/408/EF for nogle lande;(7) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 11. Medlemsstaterne tillader import af hakket kød og tilberedt kød fra de virksomheder, der står på listen i bilaget.2. Importen af hakket kød og tilberedt kød er fortsat omfattet af de EF-veterinærbestemmelser, der er fastsat andetsteds.Artikel 2Denne beslutning får virkning fra den 20. oktober 1999.Artikel 3Denne beslutning er rettet til medlemsstaterne.Udfærdiget i Bruxelles, den 15. oktober 1999.På Kommissionens vegneDavid BYRNEMedlem af Kommissionen(1) EFT L 243 af 11.10.1995, s. 17.(2) EFT L 289 af 28.10.1998, s. 36.(3) EFT L 146 af 14.6.1979, s. 15.(4) EFT L 159 af 25.6.1999, s. 56.(5) EFT L 368 af 31.12.1994, s. 10.ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGALISTA DE LOS ESTABLECIMIENTOS/LISTE OVER VIRKSOMHEDER/VERZEICHNIS DER BETRIEBE/ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ/LIST OF ESTABLISHMENTS/LISTE DES ÉTABLISSEMENTS/ELENCO DEGLI STABILIMENTI/LIJST VAN BEDRIJVEN/LISTA DOS ESTABELECIMENTOS/LUETTELO LAITOKSISTA/FÖRTECKNING ÖVER ANLÄGGNINGAR>TABELPOSITION>


title: Rådets afgørelse 2006/666/FUSP af 15. september 2006 om forlængelse af aftalen i form af brevveksling mellem Den Europæiske Union og Indonesiens regering om opgaver, status, privilegier og immuniteter for Den Europæiske Unions Observatørmission i Aceh (Indonesien) (observatørmissionen i Aceh — AMM) og dens personale

text:
               4.10.2006

               DA

               Den Europæiske Unions Tidende

               L 273/8

         RÅDETS AFGØRELSE 2006/666/FUSP
   af 15. september 2006
   om forlængelse af aftalen i form af brevveksling mellem Den Europæiske Union og Indonesiens regering om opgaver, status, privilegier og immuniteter for Den Europæiske Unions Observatørmission i Aceh (Indonesien) (observatørmissionen i Aceh — AMM) og dens personale
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 24,
   under henvisning til henstilling fra formandskabet, og
   ud fra følgende betragtninger:

               (1)

               Rådet vedtog den 7. juni 2006 fælles aktion 2006/407/FUSP (1) om ændring og forlængelse af fælles aktion 2005/643/FUSP om Den Europæiske Unions Observatørmission i Aceh (Indonesien) (observatørmissionen i Aceh — AMM) for en yderligere periode på tre måneder indtil den 15. september 2006.

               (2)

               Rådet vedtog på samme dato også afgørelse 2006/448/FUSP (2) om en tremånedersforlængelse indtil den 15. september 2006 af aftalen i form af brevveksling mellem Den Europæiske Union og Indonesiens regering om opgaver, status, privilegier og immuniteter for Den Europæiske Unions Observatørmission i Aceh (Indonesien) (observatørmissionen i Aceh — AMM) og dens personale.

               (3)

               Indonesiens regering opfordrede den 21. juli 2006 Den Europæiske Union (EU) til at forlænge mandatet for AMM med en sidste periode på tre måneder indtil den 15. december 2006.

               (4)

               Forlængelsen af aftalen i form af brevveksling med tre måneder indtil den 15. december 2006 bør godkendes på Den Europæiske Unions vegne —

         TRUFFET FØLGENDE AFGØRELSE:
   Artikel 1
   Forlængelsen af aftalen i form af brevveksling mellem Den Europæiske Union og Indonesiens regering om opgaver, status, privilegier og immuniteter for Den Europæiske Unions Observatørmission i Aceh (Indonesien) (observatørmissionen i Aceh — AMM) og dens personale for en periode på tre måneder indtil den 15. december 2006 godkendes herved på Den Europæiske Unions vegne.
   Teksten til brevvekslingen vedrørende denne forlængelse er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne brevvekslingen med bindende virkning for Den Europæiske Union (3).
   Artikel 3
   Denne afgørelse offentliggøres i Den Europæiske Unions Tidende.
   Artikel 4
   Denne afgørelse har virkning fra dagen for vedtagelsen.

      Udfærdiget i Bruxelles, den 15. september 2006.

            På Rådets vegne

         E. TUOMIOJA

            Formand

      (1)  EUT L 158 af 10.6.2006, s. 20.

      (2)  EUT L 176 af 30.6.2006, s. 107.

      (3)  Datoen for aftalens ikrafttræden offentliggøres i Den Europæiske Unions Tidende af Generalsekretariatet for Rådet.
    ---documentbreak---

               4.10.2006

               DA

               Den Europæiske Unions Tidende

               L 273/9

         OVERSÆTTELSE
   BREVVEKSLING
   vedrørende forlængelse af aftalen i form af brevveksling mellem Den Europæiske Union og Indonesiens regering om opgaver, status, privilegier og immuniteter for Den Europæiske Unions Observatørmission i Aceh (Indonesien) (observatørmissionen i Aceh — AMM) og dens personale
   Jakarta, den 21. juli 2006
   Hr.
   På Republikken Indonesiens regerings vegne vil jeg gerne over for Den Europæiske Union give udtryk for vor påskønnelse af observatørmissionen i Aceh (AMM) og af den imponerende rolle, den har spillet, siden den blev deployeret i provinsen Nanggroe Aceh Darussalam (NAD).
   Da den fredelige løsning på Aceh-spørgsmålet har nået en af sine vigtigste faser, nemlig det indonesiske parlaments vedtagelse af den nye lov om styringen af Aceh, er Acehs befolkning nu i færd med at forberede sig på at udøve sine civile og politiske rettigheder, dvs. at deltage i det lokalvalg, der skal afholdes i november 2006.
   Jeg skal i denne forbindelse meddele Dem, at Republikken Indonesiens regering har besluttet at anmode Den Europæiske Union om en sidste gang at forlænge sin tilstedeværelse i NAD fra den 16. september 2006 til enten den 15. december 2006 eller en tidligere dato efter det lokalvalg i NAD, der skal afholdes den 22. november 2006. Den indonesiske regering overlader det til Dem at afgøre, på hvilken af de to datoer forlængelsen skal afsluttes.
   I denne periode skal AMM bl.a. udføre de opgaver, der er pålagt AMM i henhold til artikel 5, stk. 1, og artikel 5, stk. 2, litra g) og h), i det aftalememorandum, der blev undertegnet mellem Republikken Indonesiens regering og Acehs Befrielsesbevægelse den 15. august 2005.
   I denne sidste forlængelsesperiode skal observatørmissionens status, privilegier og immuniteter være de samme som i vor brevveksling dateret henholdsvis den 14. september 2005 og den 3. oktober 2005, der er et juridisk bindende instrument mellem Republikken Indonesiens regering og Den Europæiske Union.
   Hvis Den Europæiske Union kan acceptere ovenstående forslag, skal jeg desuden foreslå, at dette brev og Deres bekræftende svarskrivelse tilsammen kommer til at udgøre et juridisk bindende instrument mellem Republikken Indonesiens regering og Den Europæiske Union. Instrumentet træder i kraft den 16. september 2006 og udløber senest den 15. december 2006. For Republikken Indonesiens regering er denne retlige ramme baseret på den indonesiske lov nr. 2 af 25. januar 1982 om ratifikation af konventionen om særlige missioner af 1969.
   Som aftalt i pkt. 1.2.7 i Helsinki-aftalememorandummet, hvor det hedder, at »observatører udefra vil blive indbudt til at overvåge valgene i Aceh«, vil jeg desuden gerne foreslå, at De sender EU-valgobservatører under forberedelsen og under lokalvalget i NAD. Indonesien er rede til at drøfte tidsrammen, mandatet og andre relevante spørgsmål vedrørende sådanne observatørers tilstedeværelse i fuld forståelse med den lokale valgkomité, ligesom det tidligere har været gjort.
   Jeg er overbevist om, at det konstruktive samarbejde, der er blevet etableret med henblik på at nå frem til en fredelig, generel og holdbar løsning på de udfordringer, som Aceh står over for inden for rammerne af enhedsstaten Republikken Indonesien, kan videreføres og udbygges yderligere.
   Jeg ser frem til en positiv behandling.
   Med venlig hilsen

         Dr. N. Hassan Wirajuda

   Bruxelles, den 15. september 2006
   Hr.
   Jeg skal hermed henvise til Deres brev af 21. juli 2006, hvori De meddeler, at Republikken Indonesiens regering har besluttet at anmode Den Europæiske Union om en sidste gang at forlænge sin tilstedeværelse i provinsen Nanggroe Aceh Darussalam (NAD) med tre måneder fra den 16. september 2006 til den 15. december 2006.
   Det er mig en glæde at kunne bekræfte over for Dem, at Den Europæiske Union har besluttet at efterkomme denne anmodning.
   Jeg kan bekræfte, at i overensstemmelse med vilkårene i vor brevveksling dateret henholdsvis den 14. september 2005 og den 3. oktober 2005, der er et juridisk bindende instrument mellem Republikken Indonesiens regering og Den Europæiske Union, vil dette instrument blive forlænget indtil den 15. december 2006.
   I denne periode skal AMM bl.a. udføre de opgaver, der er pålagt AMM i henhold til artikel 5, stk. 1, og artikel 5, stk. 2, litra g) og h), i det aftalememorandum, der blev undertegnet mellem Republikken Indonesiens regering og Acehs Befrielsesbevægelse den 15. august 2005.
   Jeg skal desuden bekræfte, at Deres brev og denne svarskrivelse kommer til at udgøre et juridisk bindende instrument mellem Republikken Indonesiens regering og Den Europæiske Union. Instrumentet træder i kraft den 16. september 2006 og udløber den 15. december 2006.
   Endelig vil jeg benytte lejligheden til at give udtryk for EU's anerkendelse af de fremskridt, der er gjort i Aceh-fredsprocessen, og på ny bekræfte Den Europæiske Unions fortsatte tilsagn om at støtte etableringen af en fredelig, generel og holdbar løsning på de udfordringer, som Aceh står over for.
   Modtag, hr., forsikringen om min mest udmærkede højagtelse.
   Med venlig hilsen

         Javier Solana


Vigtig juridisk meddelelse

|

E2001C0336

2001/336/: Afgørelse truffet af EFTA-Tilsynsmyndigheden nr. 336/01/KOL den 15. november 2001 om ændring af retningslinjerne for anvendelsen af EØS-reglerne om statsstøtte på kortfristet eksportkreditforsikring og om 30. ændring af de proceduremæssige og materielle regler for statsstøtte

EF-Tidende nr. L 030 af 31/01/2002 s. 0052 - 0054

Afgørelse truffet af EFTA-Tilsynsmyndighedennr. 336/01/KOLden 15. november 2001om ændring af retningslinjerne for anvendelsen af EØS-reglerne om statsstøtte på kortfristet eksportkreditforsikring og om 30. ændring af de proceduremæssige og materielle regler for statsstøtteEFTA-TILSYNSMYNDIGHEDEN -som henviser til aftalen om Det Europæiske Økonomiske Samarbejdsområde(1), særlig artikel 61 til 63,som henviser til aftalen mellem EFTA-staterne om oprettelse af en tilsynsmyndighed og en Domstol(2), særlig artikel 24 og artikel 1 i protokol 3 til denne aftale,som tager i betragtning, at EFTA-Tilsynsmyndigheden i henhold til artikel 24 i aftalen om tilsynsmyndigheden og Domstolen skal sætte EØS-aftalens bestemmelser om statsstøtte i kraft,som tager i betragtning, at EFTA-Tilsynsmyndigheden i henhold til artikel 5, stk. 2, litra b), i aftalen om tilsynsmyndigheden og Domstolen skal udstede meddelelser og retningslinjer for sager, der er behandlet i EØS-aftalen, hvis dette er udtrykkeligt fastsat i denne aftale eller i aftalen om tilsynsmyndigheden og Domstolen, eller hvis EFTA-Tilsynsmyndigheden finder det nødvendigt,som erindrer om de proceduremæssige og materielle regler for statsstøtte(3), vedtaget af EFTA-Tilsynsmyndigheden den 19. januar 1994 (EFT L 231 af 3.9.1994 og EØS-tillægget til EFT nr. 32), særlig bestemmelserne i kapitel 17A (kortfristet eksportkreditforsikring),som tager i betragtning, at Europa-Kommissionen den 31. juli 2001 udstedte en meddelelse til medlemsstaterne om ændring af meddelelse i henhold til EF-traktatens artikel 93, stk. 1, med henblik på anvendelse af traktatens artikel 92 og 93 på kortfristet eksportkreditforsikring (endnu ikke offentliggjort),som tager i betragtning, at nævnte meddelelse også er relevant for Det Europæiske Økonomiske Samarbejdsområde,som tager i betragtning, at der skal sikres en ensartet anvendelse af statsstøttereglerne i hele Det Europæiske Økonomiske Samarbejdsområde,som tager i betragtning, at EFTA-Tilsynsmyndigheden i henhold til punkt II under overskriften "GENERELT" i slutningen af bilag XV til EØS-aftalen efter høring af Europa-Kommissionen skal vedtage retsakter, der svarer til dem, som Kommissionen vedtager, for at opretholde lige konkurrencevilkår,som har hørt Europa-Kommissionen,som erindrer om, at EFTA-Tilsynsmyndigheden har hørt EFTA-staterne om spørgsmålet på et multilateralt møde den 19. oktober 2001 -HAR TRUFFET FØLGENDE AFGØRELSE:1. Retningslinjerne for statsstøtte ændres ved at erstatte punkt 2, stk. 7, 8 og 10, punkt 4, stk. 10 samt første punktum i punkt 4, stk. 14 i det gældende kapitel 17A samt bilag IX med den ordlyd, der er indeholdt i bilag I til denne afgørelse.2. Afgørelsen, inklusive bilag I, offentliggøres i EØS-afsnittet af og EØS-tillægget til De Europæiske Fællesskabers Tidende.3. EFTA-staterne vil blive underrettet om denne afgørelse ved brev sammen med en kopi af nærværende afgørelse med bilag I. EFTA-staterne anmodes om, at de inden for en måned meddeler deres tilslutning til de foreslåede egnede foranstaltninger, der er fastlagt i brevet.4. Europa-Kommissionen underrettes i overensstemmelse med litra d) i protokol 27 til EØS-aftalen ved en kopi af afgørelsen, inklusive bilag I.5. Den engelske udgave af afgørelsen er autentisk.Udfærdiget i Bruxelles, den 15. november 2001.På EFTA-Tilsynsmyndighedens vegneKnut AlmestadFormand(1) I det følgende benævnt "EØS-aftalen".(2) I det følgende benævnt "aftalen om tilsynsmyndigheden og Domstolen".(3) I det følgende benævnt "retningslinjer for statsstøtte".BILAG IÆndringer af kapitel 17A i retningslinjerne for statsstøtte til kortfristet eksportkreditforsikring1) Punkt 2, stk. 7 og 8 i kapitel 17A affattes således: "(7) På baggrund af ovenstående defineres "markedsmæssige" risici med henblik på disse regler som kommercielle og politiske risici på offentlige og ikke-offentlige debitorer, der er etableret i de lande, der er anført i bilag IX til disse retningslinjer. For disse risici er den maksimale risikoperiode (fremstillingsperiode plus kreditperiode med det i Bern-unionen fastsatte normale starttidspunkt og med sædvanlige kreditvilkår) på mindre end to år.(8) Alle andre risici (dvs. politiske risici, katastroferisici(1) og kommercielle risici på lande, der ikke er opført i bilag IX) betragtes endnu ikke som markedsmæssige."2) Punkt 2, stk. 10 i kapitel 17A affattes således: "(10) Det private genforsikringsmarkeds kapacitet varierer. Dette betyder, at definitionen på markedsmæssige risici ikke er fast, idet den kan ændres med tiden. Definitionen kan derfor tages op til overvejelse, især ved udløbet af disse retningslinjers gyldighedsperiode den 31. december 2004. Myndigheden skal i den forbindelse høre EFTA-staterne og om nødvendigt andre interesserede parter. Ændres definitionen, skal der om nødvendigt tages hensyn til EØS-lovgivningen vedrørende eksportkreditforsikring for herved at undgå konflikt eller retsusikkerhed."3) Punkt 4, stk. 14, første punktum, i kapitel 17A affattes således: "Disse regler gælder fra 1. juni 1998 til udgangen af 2004."4) Bilag IX affattes således: "Bilag IXLISTE OVER LANDE, HVORI DER BESTÅR MARKEDSMÆSSIGE RISICI, FOR SÅ VIDT ANGÅR ANVENDELSEN AF REGLERNE I KAPITEL 17A PÅ KORTFRISTET EKSPORTKREDITFORSIKRINGEØS-aftalens kontraherende parterSamtlige EU-medlemsstater og de EFTA-stater, der er kontraherende parter i EØS-aftalen.Lande, der er medlemmer af OECD- Australien- Canada- Japan- New Zealand- Schweiz- Amerikas Forenede Stater."(1) Dvs. krig, revolution, naturkatastrofer, atomulykker osv., ikke såkaldte "kommercielle katastroferisici" (hvortil henføres en katastrofal akkumulation af tab på individuelle købere eller lande), der kan dækkes ved en excedent genforsikringskontrakt, og som betragtes som kommercielle risici.